Publication: Magyar Közlöny
Issue: MK-2002-154 (Year: 2002, Number: 154)
Era: 1990-2004
Section: 242/2000. (XII. 23.) Korm. rendelet értelmében minden
Paragraph Index: 446

3. A 2003—2008 KÖZÖTTI IDÕSZAKBAN ELÉRENDÕ CÉLOK ÉS A CÉLOK ELÉRÉSÉT SZOLGÁLÓ ESZKÖZÖK Az elérendõ célok meghatározása szempontjából alapvetõ fontosságú a tervidõszakban várható hulladékképzõdés becslése. A jelenlegi helyzet bemutatásánál alkalmazott megosztás szerint 2008-ig a következõ hulladékképzõdés prognosztizálható: A hulladékképzõdés várható alakulása Millió tonna Hulladék típusa 2000. 2005. 2008. Mezõgazdasági és élelmiszeripari nem-veszélyes 5,0 5,0 3,0 Ipari és egyéb gazdálkodói nemveszélyes 21,5 20,0 18,0 Települési szilárd 4,6 4,8 5,2 Települési folyékony* (szennyvíziszap nélkül) 5,5 5,2 4,6 Szennyvíziszap 0,7 1,1 1,5 Veszélyes 3,4 4,0 4,1 Összesen 40,7 40,1 36,4 Biomassza** 28,0 30,0 32,0 Mindösszesen 68,7 70,1 68,4 * Begyûjtött mennyiség. ** A biológiai körforgásba megközelítõleg teljes egészében visszakerülõ mezõ- és erdõgazdasági maradványok. A mezõgazdasági és élelmiszeripari hulladék és biomassza képzõdése területén várható, hogy a 90-es évekbeli termelési visszaesés egy átmeneti stagnáló idõszak után ismét növekedésre vált, ennek megfelelõen elsõsorban a növényi maradványok mennyisége is nagyobb arányú lesz. Az ipari hulladéknál tovább folytatódik a hulladékcsökkenés, egyrészt a korszerû, kis anyagigényû ágazatok térnyerése, másrészt a hulladékmegelõzést támogató programok kidolgozása következtében. Ugyanakkor nem várható, hogy a legnagyobb hulladék-elõállító ágazatokban (bányászat, energetika, kohászat) további jelentõs hulladékcsökkenés következik be. Amennyiben a szenes erõmûvek egy része a jelenlegi tervek szerint 2005-ig valóban gázüzemre áll át (vagy bezár), akkor — a hozzájuk tartozó bányák felhagyásával együtt — az ipari hulladék mennyisége legalább 2—4 millió tonnával fog csökkenni. A települési hulladékon belül a szilárd hulladék képzõdése tömegében csak kis mértékben fog növekedni, a csomagolóanyagok és a könnyûfrakció térnyerése miatt azonban a hulladék térfogatának évi 2—3%-os növekedése várható. A települési folyékony hulladék mennyisége a szennyvízelvezetési és -tisztítási program elõrehaladása miatt több mint 15%-kal fog csökkenni, miközben a települési szennyvíziszapok mennyisége több mint kétszeresére fog növekedni. A veszélyes hulladék képzõdése várhatóan a 3,5—4,0 millió tonna közötti sávban marad, amennyiben a timföldgyártás volumene nem változik. A gazdaság fejlõdésébõl következõ növekvõ képzõdés várhatóan részben ellensúlyozható a tervezett megelõzési intézkedésekkel, illetve a korszerûbb és kisebb hulladékképzõdési rátával mûködõ technológiák alkalmazásával. (Magyarországon az EU-ban 2002 elejétõl hatályos új hulladéklistának megfelelõ nyilvántartást és bejelentést a 2002. évre vonatkozóan kell elõször végezni. Elõzetes számítások szerint az új lista alapján — vörösiszap nélkül — mintegy 1,1 millió tonna lenne a 2000. évi veszélyes hulladék mennyiség, 2008-ban pedig 1,3 millió tonna várható.) 3.1. Általános célok Az OHT és programjai megvalósításával a 2003—2008 közötti tervezési idõszakban, illetve az idõszak végére a következõ általános célok elérése biztosíthatja a korszerû hulladékgazdálkodás kialakulását. 3.1.1. Szabályozás és a követelmények rögzítése — Teljessé kell tenni a hulladékgazdálkodási szabályozó rendszert, majd a végrehajtási tapasztalatok alapján, valamint a közösségi szabályozás változásának követésére biztosítani kell a folyamatos korszerûsítést. — Az OHT elfogadását követõ 9 hónapon belül a környezetvédelmi felügyelõségeknek — a helyi önkormányzatok, a területfejlesztési tanácsok, a társadalmi és a gazdasági szervezetek bevonásával — ki kell dolgozniuk a statisztikai nagyrégiókra vonatkozó területi, majd további 9 hónapon belül a települési önkormányzatoknak a — települési hulladékkezelési együttmûködésre és közös kezelõ rendszerekre alapozó — helyi hulladékgazdálkodási terveket. — Fokozni kell a célok eléréséhez szükséges hatósági intézkedések hatékonyságát. — Ki kell alakítani a hulladék anyagok hasznosításához az EU-konform mûszaki követelményrendszert a jelenleg érvényes szabályozás figyelembevételével. 2002/154. szám — Az ágazati politikákba és fejlesztési tervekbe be kell építeni az OHT céljait és a végrehajtáshoz szükséges ágazati intézkedéseket. 3.1.2. Intézményfejlesztés — Ki kell alakítani a hulladékgazdálkodási feladatok megvalósítását szolgáló integrált, ágazatközi együttmûködést biztosító mechanizmusokat. — Ki kell alakítani a folyamatos területi és helyi tervezési feladatok ellátására, illetve segítésére alkalmas szervezeti kereteket (felügyelõségek, önkormányzatok, esetleg függetlenített területi környezetvédelmi ügynökségek), biztosítani kell a tervezés személyi, tárgyi és pénzügyi feltételeit. — Folyamatosan fejleszteni szükséges az adatszolgáltatási és -kezelési rendszert, valamint a hulladékgazdálkodási monitoring eszközparkot. Figyelmet kell fordítani az adatok megbízhatóságának ellenõrzésére. — A végrehajtás biztosítása érdekében a szakapparátus folyamatos fejlesztése szükséges (képzés és bõvítés) a környezetvédelmi felügyelõségeken, a társhatóságoknál és az önkormányzatoknál. — Biztosítani kell a gyártói felelõsség elvén mûködõ hasznosító, koordináló szervezetek létrejöttének és mûködésének feltételeit. — Ösztönözni kell az önkormányzatok társulását a regionális hulladékkezelõ szervezetek kialakítására. — Tovább kell fejleszteni a hulladékgazdálkodás gazdasági ösztönzõ és támogatási rendszereit. — Ki kell alakítani a hulladékgazdálkodás körében be-, illetve kifizetett összegek felhasználását átlátható módon bemutató tájékoztatás rendszerét. — Speciális intézményfejlesztési feladat, hogy a költségvetési szervek mûködésük tervezésekor és beszerzéseik során érvényesítsék a hulladékképzõdés megelõzését, illetve csökkentését eredményezõ lehetõségeket, részesítsék elõnyben a hasznosítással készült termékek felhasználását, biztosítsák, hogy a tevékenységük során képzõdõ hulladékok gyûjtése és kezelése példamutatóan valósuljon meg, és az ezekhez szükséges intézkedéseket fejlesztéseikben és költségvetésükben megfelelõen szerepeltessék. 3.1.3. Ismeretterjesztés, szemléletformálás, tájékoztatás — Biztosítani kell, hogy az írott és elektronikus sajtón és egyéb tájékoztatási, szemléletformálási eszközökön keresztül az egyes hulladékgazdálkodási szakmai programokat a nagy nyilvánosság megismerje, elõsegítve ezzel a lakosság minél szélesebb körének bevonását a programok végrehajtásába. — Biztosítani kell a különbözõ szakmai fórumokon, illetve szemléletformáló kiadványokon keresztül a gazdálkodók folyamatos tájékoztatását a környezettudatos vállalatirányításról, az alapanyagváltással, termékszerkezet-váltással elérhetõ környezetkímélõ termelés és környezetbarát termékek, illetve tisztább technológiák alkalmazásáról. — Fokozni kell a civil szervezetek, zöld mozgalmak, kultúraközvetítõ és közösségfejlesztõ intézmények támogatását a hulladékgazdálkodási célok elérésének érdekében. Támogatni kell e szervezeteket a lakosság fogyasztói szokásainak, a helyi társadalom és a családok környezettudatos életvitelének alakításában végzett munkájukban. — Támogatást kell biztosítani a helyi hulladékgazdálkodási kezdeményezések (pl. elkülönített begyûjtés szervezése) megvalósításához. 3.1.4. Oktatás, képzés — A környezetvédelmi hatósági feladatot ellátó szervezetek részére biztosítani kell a folyamatos oktatást az új vagy változó jogszabályok végrehajtása, a versenyképes tudás megszerzése, a jogi és technikai tudásszint emelése érdekében. — Biztosítani kell a környezetvédelmi szakemberek rendszeres továbbképzését. — Fenn kell tartani az OM és a KvVM által közösen kialakított környezeti nevelési koncepció szerinti, a hulladékgazdálkodással összefüggõ oktatási-nevelési célokat és az azok eléréséhez szükséges eszközöket és elvégzendõ feladatokat meghatározó, az NKP-ba beépülõ akcióprogramot. Ennek megvalósításával el kell érni, hogy megvalósuljon a felsõoktatásban a szakmaspecifikus hulladékgazdálkodási ismeretek oktatása. — A NAT megfelelõ fejlesztésével el kell érni, hogy a tanulók minden szinten rendelkezzenek megfelelõ ismeretekkel a hulladék keletkezése, illetve keletkezésének megelõzése, hasznosítása és ártalmatlanítása terén, ismerjék meg az ezzel kapcsolatos körfolyamatokat, és értsék az ökológiai és társadalmi összefüggéseket. 3.1.5. Kutatás-fejlesztés A hulladékgazdálkodás jelenlegi általános színvonalának jelentõs emelése, az újonnan bevezetésre kerülõ szabályozások mûszaki-technikai és teljesítési követelményei a hulladékgazdálkodás számos területén szükségessé teszik a kutatás-fejlesztés és a mûszaki fejlesztés erõsítését. A kutatás-fejlesztésben elsõsorban a következõ területekre kell hangsúlyt helyezni: — költséghatékony hulladékgazdálkodási rendszerek kialakítása; — a termelési technológiák hulladékkibocsátásának megelõzése, csökkentése, a képzõdõ hulladék veszélyességének mérséklése; — a környezetre kisebb hatást gyakorló, a használat során és az elhasználódást követõen kevesebb és veszélytelenebb, illetve jól hasznosítható hulladékot eredményezõ termékek kifejlesztése; — a hulladék anyagában történõ, illetve energetikai hasznosítási eljárásai és eszközei; — a hulladék hasznosításra történõ elõkészítése; 2002/154. szám — a hulladékhasznosítással elõállított piacképes termékek kifejlesztése; — a hulladék vizsgálati módszereinek és eszközeinek fejlesztése; — a hulladékkezelõ létesítmények védelmi és monitoring rendszereinek fejlesztése; — a hulladék környezeti és egészségügyi hatásainak vizsgálata és kutatása; — a K+ F eredmények, illetve értékelésük közzététele. 3.1.6. Hulladékkezelés — Az Európai Közösség 6. Környezetvédelmi Akcióprogramjának megfelelõen biztosítani kell, hogy a megújuló és a nem megújuló erõforrások fogyasztása ne haladja meg a környezet eltartóképességét. El kell érni az erõforrások felhasználásának és a hulladék képzõdésének elválasztását a gazdasági növekedéstõl, jelentõsen javított erõforrás-hatékonysággal, a hulladék keletkezésének és veszélyessé válásának megelõzésével. — Megelõzési intézkedésekkel kell biztosítani, hogy a képzõdõ, kezelendõ hulladék mennyisége összességében az idõszak végére ne haladja meg a 2000. évi szintet. Ennek érdekében ösztönözni kell a hulladékszegény technológiák bevezetését, az újrahasználható és a tartós termékek piacra kerülését, valamint a fogyasztói szokásokat ebbe az irányba befolyásoló tájékoztató felvilágosító munkát. — A hasznosítás terén az EU-elõírásoknak megfelelõen a csomagolási hulladék hasznosításában 2005-ig el kell érni az 50%-os hasznosítási arányt; a lerakott települési hulladék biológiailag lebomló szervesanyag-tartalmát 2004-ig az 1995-ben képzõdött mennyiség 75%-ára, 2007-ig 50%-ára (2014-ig 35%-ára) kell csökkenteni; a gumiabroncs hulladék 2003-tól, a gumiõrlemény 2006-tól életbe lépõ lerakási tilalmára tekintettel ezek elkülönített begyûjtését és hasznosítását meg kell oldani. — Összességében el kell érni, hogy az idõszak végére a képzõdõ, nem biomassza jellegû hulladék mintegy felének anyagában történõ vagy energetikai hasznosítása megvalósuljon, lerakásra pedig csak a más módszerrel nem ártalmatlanítható hulladék kerülhessen. — Ki kell alakítani a hulladék anyagok hasznosításának EU-konform mûszaki követelményrendszerét (szabványok) a jelenlegi szabályozás figyelembevételével. — Az ártalmatlanítás területén biztosítani kell, hogy csak a nem hasznosítható hulladék kerüljön lerakásra, és a nem megfelelõen kialakított hulladéktárolók és -lerakók legkésõbb 2009-ig bezárásra, felszámolásra, illetõleg az elõírásoknak megfelelõen felújításra kerüljenek. Ennek érdekében 2003-ig felül kell vizsgálni az ország területén mûködõ hulladéklerakókat, és ütemtervet kell kidolgozni azok korszerûsítésére vagy bezárására és rekultivilására, annak érdekében, hogy 2009-ben már ne mûködhessen a környezetvédelmi követelményeket maradéktalanul ki nem elégítõ lerakó. A hulladék környezetvédelmi szempontból megfelelõ égetési feltételeit biztosítani nem tudó berendezéseket legkésõbb 2005-ig fel kell újítani vagy be kell zárni, illetõleg az ilyen hulladékégetést le kell állítani. — A végsõ lerakóhelyre kerülõ veszélyes és nem-veszélyes hulladék mennyiségét egyaránt mintegy 20%-kal kell csökkenteni. — A veszélyes hulladékok terén a képzõdés megelõzése és a veszélyesség csökkentése a fõ cél. Ennek érdekében mérsékelni, egyes esetekben korlátozni kell a veszélyes anyagok felhasználását (toxikus nehézfémek, POP, VOC, PIC anyagok stb.), és ösztönözni kell a hulladékszegény technológiák alkalmazását, a gyártási maradékok visszaforgatását. Biztosítani kell a veszélyes hulladékot eredményezõ termékek esetében a fogyasztók megfelelõ tájékoztatását, az összetétel feltüntetését. Növelni kell a hasznosítás mértékét, 2008-ig el kell érni legalább a 30%-os hasznosítási arányt. Mind a hasznosítás, mind az ártalmatlanítás terén elsõsorban kapacitásbõvítésre van szükség. — A biológiai úton lebontható növényi és állati hulladék lerakását gyakorlatilag teljes egészében meg kell szüntetni, és ennek érdekében a talajba közvetlenül vissza nem forgatható hulladék kezelésére komposztáló, biogáz-elõállító és felhasználó, illetve bioenergia hasznosító létesítményeket kell kialakítani. E létesítményekben kell megoldani az élelmiszeripari hulladék kezelését is. Ezzel párhuzamosan be kell zárni és szükség esetén fel kell számolni a dögkutakat és állati hulladéklerakókat, és átfogó rendszert kell kiépíteni az állati eredetû hulladék feldolgozására. A fertõzésveszélyes hulladékot égetõ-berendezésekben kell ártalmatlanítani. — A szennyvíziszapok jelenlegi 40%-os hasznosítási arányát minimálisan 55%-ra kell növelni 2008-ig. A hasznosításra nem alkalmas iszapok mennyiségét a szennyvíz és az iszapok elõkezelésével a lehetõ legkisebbre kell csökkenteni. — A kiemelten kezelendõ hulladékáramok esetében gondoskodni kell ezen hulladékfajták általános szabályok mellett betartandó anyagspecifikus kezelési szabályainak kidolgozásáról, a többi hulladéktól való elkülönített gyûjtési, begyûjtési és kezelési, ezen belül hasznosítási rendszerének kiépítésérõl, illetve ezek létrejötte feltételeinek megteremtésérõl. Állami intézkedések szükségesek a begyûjtõrendszerek kialakításának bátorítására, a hasznosítás (anyagában vagy fûtõanyagként történõ) elõsegítésére, a veszélyes összetevõk csökkentésére vonatkozóan. — A hulladékok országhatárt átlépõ szállítása során biztosítani kell, hogy veszélyes hulladék az országból nem OECD-tagországba ne kerülhessen, és bármilyen hulladék csak feljogosított létesítményben történõ hasznosításra kerülhessen kivitelre. A hulladék behozatalánál szintén csak engedélyezett hasznosításra történõ szállítás engedhetõ meg, ártalmatlanításra hulladék nem importálható. Biztosítani kell, hogy anyagában történõ hasznosításra a nem veszélyes hulladék kivitele és behozatala — fokozott kör- 2002/154. szám nyezetvédelmi ellenõrzés mellett — a szokásos külkereskedelmi feltételekkel történhessen. Mindazon, alap- vagy nyersanyagként értékesíthetõ hulladékok, amelyek hasznosítására a hazai feltételek nem adottak, vagy kialakításuk gazdaságossági szempontból nem indokolt, a közelség elvének és az együttmûködés elvének figyelembevételével vihetõk ki az országból. 3.2. A célok elérését szolgáló országos intézkedések és programok Az általános, átfogó hulladékgazdálkodási célok 2008 végéig történõ elérését a hulladék eredetére, kezelési rendszerére, illetve anyagi tulajdonságaira tekintettel kialakított programokon, esetenként ezeken belüli részprogramokon keresztül lehet biztosítani. A programok magukban foglalják az állami intézményrendszeren keresztül mûködõ irányító, tervezõ és ellenõrzõ tevékenység mellett a megfelelõen ösztönzõ gazdasági szabályozási, illetve támogatási hátteret, a gyártók, a fogyasztók, illetõleg a hulladék termelõk és kezelõk feladatait, illetve az általuk megvalósítandó beruházásokat és azok mûködtetését. A programok végrehajtásához egyéb, programokba nem szervezhetõ intézkedések megtételére is szükség van, elsõsorban a 3.1. pont szerinti, a megvalósítást biztosító eszközrendszerre, szervezeti és intézményi háttérre. Mindezek alapján a hulladékkezelési általános célok eléréséhez a 2003—2008 közötti idõszakra a következõ intézkedések és végrehajtási programok megvalósítására van szükség. 3.2.1. Programok a nem-veszélyes hulladékok területén

Source: https://magyarkozlony.hu/hivatalos-lapok/a8d2dfc3d143212ed4384aa3f4c01f93477fe494/dokumentumok/7b8ddbc7ccb8cdc9d20c5cf2b33329aef93545c6/letoltes